CELEX: 32017R0647
Language: et
Date: 2017-04-05 00:00:00
Title: Komisjoni rakendusmäärus (EL) 2017/647, 5. aprill 2017, millega võetakse vastu sealihaturu erakorralised toetusmeetmed Poolas teatavate emiste ja muude sigade suhtes, kes on tapetud 1. augustist kuni 30. novembrini 2016

6.4.2017   
            
            
               ET
            
            
               Euroopa Liidu Teataja
            
            
               L 92/41
            
         KOMISJONI RAKENDUSMÄÄRUS (EL) 2017/647,
   5. aprill 2017,
   millega võetakse vastu sealihaturu erakorralised toetusmeetmed Poolas teatavate emiste ja muude sigade suhtes, kes on tapetud 1. augustist kuni 30. novembrini 2016
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 220 lõike 1 punkti a,
   ning arvestades järgmist:
   
               (1)
            
            
               1. augustist30. septembrini 2016 kinnitas Poola mitu inimtegevusega seotud sigade Aafrika katku puhangut ja teatas neist komisjonile. Epideemia oli eriti tõsine, sest viiruse levikut kinnitati mitmes kodusigadega tegelevas põllumajandusettevõttes suhteliselt suures geograafilises piirkonnas.
            
         
               (2)
            
            
               Poola võttis kohe vajalikud loomatervisealased meetmed kooskõlas nõukogu direktiiviga 2002/60/EÜ, (2) millega kehtestatakse liidus kohaldatavad miinimummeetmed sigade Aafrika katku tõrjeks. Eelkõige võttis Poola tõrje-, järelevalve ja ennetusmeetmed vastavalt komisjoni rakendusotsusele 2014/709/EL (3) (muudetud komisjoni rakendusotsustega (EL) 2016/1236, (4) (EL) 2016/1372, (5) (EL) 2016/1405 (6) ja (EL) 2016/1900) (7) ning kehtestas kaitse- ja järelevalvetsoonid vastavalt komisjoni rakendusotsustele (EL) 2016/1367 (8) ja (EL) 2016/1406 (9).
            
         
               (3)
            
            
               Selleks et ära hoida sigade Aafrika katku levikut ja edasisi häireid nii Poola-siseses kui ka Poola ja välisriikide vahelises kaubanduses, võttis Poola täiendavaid ennetavaid meetmeid kõnealustes piirkondades. Eelkõige võeti sigade liikumisel ja transportimisel rangemaid järelevalvemeetmeid ning lisaks rakendusotsuses 2014/709/EL sätestatud piirangutele kohaldati täiendavaid piiranguid sigade turustamisele siseturul.
            
         
               (4)
            
            
               Nende meetmete võtmisega õnnestus Poolal haiguse edasist levikut ennetada. Liidu ja riiklikke tervisealaseid meetmeid kohaldati kõigis asjaomastes ettevõtetes kuni 18. novembrini 2016.
            
         
               (5)
            
            
               Poola teatas komisjonile, et need meetmed mõjutavad väga paljusid seakasvatusettevõtteid ning et asjaomastel tootjatel jäi saamata tulu, mis ei ole rahastamiskõlblik Euroopa Parlamendi ja nõukogu määruse (EL) nr 652/2014 (10) alusel. 4. novembril 2016 sai komisjon Poolalt ametliku taotluse teatavate määruse (EL) nr 1308/2013 artikli 220 lõike 3 kohaste erakorraliste toetusmeetmete osaliseks rahastamiseks.
            
         
               (6)
            
            
               Asjaomastes piirkondades kasvatatud sigade puhul tuleks abi anda ainult seoses hukatud loomadega. Hukatud loomade eest makstav abisumma tuleks väljendada summana kilogrammi kohta piiratud arvu loomade eest. Abisumma kehtestamisel tuleks arvesse võtta Poola kogutud andmete kohaseid hindu, samuti arvetelt saadavat teavet hindade kohta, mida maksti tegelikult neis piirkondades asuvatele tootjatele, kus kohaldatakse loomatervisealaseid meetmeid.
            
         
               (7)
            
            
               Pidades silmas Poola esitatud teavet, tuleks rahastamiskõlblike loomade maksimaalne arv kehtestada kõnealuselt liikmesriigilt saadud taotluse alusel.
            
         
               (8)
            
            
               Topeltrahastamise ohu vältimiseks ei tohiks kahjusid hüvitada riigiabi teel või kindlustuse kaudu ning abi tuleks piirata rahastamiskõlblike koduloomadega, kelle puhul ei ole saadud liidu rahalist toetust määruse (EL) nr 652/2014 alusel.
            
         
               (9)
            
            
               Tuleks sätestada, et Poola pädevad asutused võtavad kõik vajalikud meetmed, teevad kõik vajalikud kontrollimised ning teavitavad sellest komisjoni. Eriti peaksid need kontrollimised hõlmama abikõlblikkuse ja abitaotluse õigsuse eelkontrolli.
            
         
               (10)
            
            
               Käesolevas määruses sätestatud erakorraliste turutoetusmeetmete ulatus ja kestus peaks piirduma sellega, mis on turu toetamiseks rangelt vajalik. Eelkõige tuleks erakorralisi turutoetusmeetmeid kohaldada üksnes nende põllumajandusettevõtete seatootmise suhtes, mis asuvad piiritletud piirkondades, kus kohaldatakse loomatervisealaseid meetmeid, mis on sätestatud ajavahemikus 1. augustist18. novembrini 2016 aset leidnud sigade Aafrika katku puhangut käsitlevates liidu ja Poola õigusaktides.
            
         
               (11)
            
            
               Sigade liikumise ja transpordi piiranguid on asjaomastes piirkondades kohaldatud mitu nädalat ning see olukord on toonud kaasa turuhäired, olulise hinnalanguse ja tootjate sissetulekute vähenemise ning samuti loomade kaalu olulise suurenemise, mille tagajärjel on tekkinud loomade heaolu seisukohast lubamatu olukord. Seetõttu peaksid käesolevas määruses sätestatud meetmed hõlmama loomi, kes on viidud tapamajja alates 1. augustist kuni 30. novembrini.
            
         
               (12)
            
            
               Kõnealuste erakorraliste turutoetusmeetmete eelarve mõistliku haldamise ja tootjatele õigeaegse tasumise huvides ei tuleks kohaldada komisjoni delegeeritud määruse (EL) nr 907/2014 (11) artikli 5 lõiget 2 ning maksed, mille Poola on abisaajatele teinud pärast 30. septembrit 2017, ei peaks olema kõlblikud liidupoolseks osaliseks rahastamiseks.
            
         
               (13)
            
            
               Selleks et liit saaks teha finantskontrolli, peaks Poola edastama komisjonile väljamaksete kontrolli ja heakskiitmise tulemused.
            
         
               (14)
            
            
               Kuna sigade Aafrika katku puhangutega seotud piirangud jõustusid kõnealustes piirkondades eri kuupäevadel ja kuna käesolevas määruses ei sätestada abitaotluste esitamise tähtpäeva, on asjakohane käsitada käesoleva määruse jõustumise kuupäeva delegeeritud määruse (EL) nr 907/2014 artikli 29 lõikes 4 osutatud kuupäevana.
            
         
               (15)
            
            
               Selle tagamiseks, et Poola kõnealuseid meetmeid viivitamata rakendab, peaks käesolev määrus jõustuma kolmandal päeval pärast selle avaldamist Euroopa Liidu Teatajas.
            
         
               (16)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Poolal on lubatud anda abi sealihatootjatele, kelle ettevõtete suhtes kohaldati sigade Aafrika katku tõrjeks loomatervisealaseid meetmeid ning kelle ettevõtted asuvad Poola piirkondades, millele on osutatud lisas loetletud liidu ja Poola õigusaktides. Abi antakse üksnes seoses järgmiste loomade tapmisega:
   
               a)
            
            
               CN-koodi 0103 92 11 alla kuuluvad emised;
            
         
               b)
            
            
               CN-koodi 0103 92 19 alla kuuluvad muud sead.
            
         2.   Lõikes 1 osutatud abi antakse ainult juhul, kui on täidetud järgmised tingimused:
   
               a)
            
            
               loomad kasvatati lõikes 1 osutatud Poola piirkondades ning neile kohaldati mis tahes ajavahemikus 1. augustist 2016 kuni 18. novembrini 2016 sigade Aafrika katku tõttu teatavaid turupiiranguid;
            
         
               b)
            
            
               loomad viibisid ühes lõikes 1 osutatud piirkondadest kuupäeval, mil selle piirkonna suhtes hakati kohaldama piiranguid, või nad sündisid ja neid kasvatati nimetatud piirkondades pärast seda kuupäeva;
            
         
               c)
            
            
               loomad tapeti ajavahemikus 1. augustist 2016 kuni 30. novembrini 2016;
            
         
               d)
            
            
               abi taotlev tootja (edaspidi „taotleja“) ei saa samade loomade eest riigiabi, kindlustusrahasid ega liidu poolt osaliselt rahastatavat toetust määruse (EL) nr 652/2014 alusel.
            
         Artikkel 2
   1.   Artikli 1 lõike 1 punktis a osutud emiste puhul on toetuse suurus 0,34 eurot rümba kilogrammi kohta.
   2.   Artikli 1 lõike 1 punktis b osutatud muude sigade puhul saadakse ühe kilogrammi kohta makstav toetuse suurus, arvutades Poola teate kohaselt tootja põllumajandusettevõtte piirkonnas sigade tapamajja viimise nädalal kehtinud hinna ja tootjale tegelikult makstud, arvega tõendatava hinna vahe. Toetus ühe kilogrammi kohta ei tohi ületada järgmisi summasid:
   
               a)
            
            
               0,23 eurot kilogrammi kohta sea puhul, kelle rümba kaal on kuni 93 kilogrammi;
            
         
               b)
            
            
               0,34 eurot kilogrammi kohta sea puhul, kelle rümba kaal on üle 93 kilogrammi, kuid mitte üle 105 kilogrammi;
            
         
               c)
            
            
               0,46 eurot kilogrammi kohta sea puhul, kelle rümba kaal on üle 105 kilogrammi.
            
         Artikkel 3
   1.   Käesolevas määruses sätestatud tingimustele vastavuse tagamiseks võtab Poola kõik vajalikud meetmed, kaasa arvatud põhjalikud haldus- ja kohapealsed kontrollid, vastavalt Euroopa Parlamendi ja nõukogu määruse (EL) nr 1306/2013 (12) artiklitele 58 ja 59. Poola kontrollib eelkõige järgmist:
   
               a)
            
            
               taotleja abikõlblikkust;
            
         
               b)
            
            
               iga abikõlbliku taotleja puhul artikli 2 lõikes 2 osutatud kogust ja hinnaerinevust;
            
         
               c)
            
            
               asjaolu, et ükski abikõlblik taotleja ei ole saanud loomade tapmisega seotud kahjude hüvitamiseks toetust mis tahes muust allikast;
            
         
               d)
            
            
               asjaolu, et loomad, kelle puhul antakse abi, vastavad artikli 1 lõikes 1 osutatud piirkondades kohaldatavate piirangutega seotud tingimustele.
            
         2.   Abikõlblikele taotlejatele, kelle suhtes halduskontrollid on lõpetatud, võib abi välja maksta, ilma et oodataks kõikide, eelkõige kohapealsete kontrollide jaoks valitud taotlejate suhtes tehtavate kontrollide lõpetamist.
   3.   Juhul kui taotleja abikõlblikkust ei kinnitatud, tuleb abi tagasi nõuda ja kohaldada karistusi.
   Artikkel 4
   1.   Kulud on liidupoolseks osaliseks rahastamiseks kõlblikud ainult juhul, kui Poola on need abisaajatele välja maksnud hiljemalt 30. septembriks 2017.
   2.   Delegeeritud määruse (EL) nr 907/2014 artikli 5 lõiget 2 ei kohaldata.
   Artikkel 5
   Liit rahastab artiklis 1 osutatud abi osaliselt, hüvitades kuni 50 % Poola kantud kuludest, kusjuures hüvitust makstakse kokku maksimaalselt 50 000 looma eest.
   Artikkel 6
   1.   Poola teavitab komisjoni artikli 3 kohaselt võetud meetmetest hiljemalt kümne päeva jooksul pärast käesoleva määruse jõustumist.
   2.   Poola esitab hiljemalt 30. oktoobriks 2017 komisjonile üksikasjaliku aruande käesoleva määruse rakendamise kohta koos üksikasjadega artikli 3 kohase meetmete võtmise ja kontrollimise kohta.
   3.   Poola edastab komisjonile väljamaksete kontrolli ja heakskiitmise tulemused.
   Artikkel 7
   Delegeeritud määruse (EL) nr 907/2014 artikli 29 lõike 4 kohaldamisel on artiklis 2 sätestatud summadega seotud vahetuskursi rakendusjuhu kuupäev käesoleva määruse jõustumiskuupäev.
   Artikkel 8
   Artiklis 1 osutatud abi loetakse erakorraliseks turutoetusmeetmeks, nagu on sätestatud määruse (EL) nr 1306/2013 artikli 4 lõike 1 punktis a.
   Artikkel 9
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. aprill 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  Nõukogu 27. juuni 2002. aasta direktiiv 2002/60/EÜ, millega kehtestatakse erisätted sigade Aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade Aafrika katkuga (EÜT L 192, 20.7.2002, lk 27).
   
      (3)  Komisjoni 9. oktoobri 2014. aasta rakendusotsus 2014/709/EL, milles käsitletakse loomatervishoiualaseid tõrjemeetmeid seoses sigade Aafrika katkuga teatavates liikmesriikides ja tunnistatakse kehtetuks rakendusotsus 2014/178/EL (ELT L 295, 11.10.2014, lk 63).
   
      (4)  Komisjoni 27. juuli 2016. aasta rakendusotsus (EL) 2016/1236, millega muudetakse rakendusotsuse 2014/709/EL (milles käsitletakse loomatervishoiualaseid tõrjemeetmeid seoses sigade Aafrika katkuga teatavates liikmesriikides) lisa seoses Eestit, Lätit, Leedut ja Poolat käsitlevate kannetega (ELT L 202, 28.7.2016, lk 45).
   
      (5)  Komisjoni 10. augusti 2016. aasta rakendusotsus (EL) 2016/1372, millega muudetakse rakendusotsuse 2014/709/EL (milles käsitletakse loomatervishoiualaseid tõrjemeetmeid seoses sigade Aafrika katkuga teatavates liikmesriikides) lisa Lätit ja Poolat käsitleva kannete osas (ELT L 217, 12.8.2016, lk 38).
   
      (6)  Komisjoni 22. augusti 2016. aasta rakendusotsus (EL) 2016/1405, millega muudetakse rakendusotsuse 2014/709/EL (milles käsitletakse loomatervishoiualaseid tõrjemeetmeid seoses sigade Aafrika katkuga teatavates liikmesriikides) lisa (ELT L 228, 23.8.2016, lk 33).
   
      (7)  Komisjoni 26. oktoobri 2016. aasta rakendusotsus (EL) 2016/1900, millega muudetakse rakendusotsuse 2014/709/EL (milles käsitletakse loomatervishoiualaseid tõrjemeetmeid seoses sigade Aafrika katkuga teatavates liikmesriikides) lisa Eestit, Lätit ja Poolat käsitlevaid kandeid (ELT L 293, 28.10.2016, lk 46).
   
      (8)  Komisjoni 10. augusti 2016. aasta rakendusotsus (EL) 2016/1367, milles käsitletakse teatavaid kaitsemeetmeid seoses sigade Aafrika katkuga Poolas (ELT L 216, 11.8.2016, lk 26).
   
      (9)  Komisjoni 22. augusti 2016. aasta rakendusotsus (EL) 2016/1406, milles käsitletakse teatavaid kaitsemeetmeid seoses sigade Aafrika katkuga Poolas ja tunnistatakse kehtetuks rakendusmäärus (EL) 2016/1367 (ELT L 228, 23.8.2016, lk 46).
   
      (10)  Euroopa Parlamendi ja nõukogu 15. mai 2014. aasta määrus (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ (ELT L 189, 27.6.2014, lk 1).
   
      (11)  Komisjoni 11. märtsi 2014. aasta delegeeritud määrus (EL) nr 907/2014, millega täiendatakse Euroopa Parlamendi ja nõukogu määrust (EL) nr 1306/2013 makse- ja muude asutuste finantsjuhtimise, raamatupidamisarvestuse kontrollimise ja heakskiitmise, tagatiste ja euro kasutamise osas (ELT L 255, 28.8.2014, lk 18).
   
      (12)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549).
   
      LISA
      
         Artiklis 1 osutatud Poola piirkonnad
      
      Järgmistes liidu ja Poola õigusaktides määratletud Poola piirkonnad:
      
                  a)
               
               
                  liidu õigusaktid:
                  
                              —
                           
                           
                              komisjoni 10. augusti 2016. aasta rakendusotsus (EL) 2016/1367, milles käsitletakse teatavaid kaitsemeetmeid seoses sigade Aafrika katkuga Poolas (ELT L 216, 11.8.2016, lk 26);
                           
                        
                              —
                           
                           
                              komisjoni 22. augusti 2016. aasta rakendusotsus (EL) 2016/1406, milles käsitletakse teatavaid kaitsemeetmeid seoses sigade Aafrika katkuga Poolas ja tunnistatakse kehtetuks rakendusmäärus (EL) 2016/1367 (ELT L 228, 23.8.2016, lk 46);
                           
                        
                              —
                           
                           
                              komisjoni 9. oktoobri 2014. aasta rakendusotsuse 2014/709/EL (milles käsitletakse loomatervishoiualaseid tõrjemeetmeid seoses sigade Aafrika katkuga teatavates liikmesriikides ja tunnistatakse kehtetuks rakendusotsus 2014/178/EL (ELT L 295, 11.10.2014, lk 63) ning mida on muudetud rakendusotsustega (EL) 2016/1236, (EL) 2016/1372, (EL) 2016/1405 ja (EL) 2016/1900) lisa III osa;
                           
                        
            
                  b)
               
               
                  Poola õigusaktid:
                  
                              —
                           
                           
                              rozporządzenie nr 3/2016 Powiatowego Lekarza Weterynarii w Hajnówce z dnia 24 czerwca 2016 r. w sprawie zwalczania afrykańskiego pomoru świń na terenie powiatu hajnowskiego (Dz. Urz. Woj. Podlaskiego z 2016 r., poz. 2668, z późn. zm.);
                           
                        
                              —
                           
                           
                              rozporządzenie nr 1/2016 Wojewody Podlaskiego z dnia 2 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3218);
                           
                        
                              —
                           
                           
                              rozporządzenie nr 2/2016 Wojewody Podlaskiego z dnia 5 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3253);
                           
                        
                              —
                           
                           
                              rozporządzenie nr 1/2016 Powiatowego Lekarza Weterynarii w Siemiatyczach z dnia 9 sierpnia 2016 r. w sprawie zwalczania afrykańskiego pomoru świń na terenie powiatu siemiatyckiego (Dz. Urz. Woj. Podlaskiego z 2016 r., poz. 3276);
                           
                        
                              —
                           
                           
                              rozporządzenie nr 3/2016 Wojewody Podlaskiego z dnia 10 sierpnia 2016 r. w sprawie zwalczania afrykańskiego pomoru świń na terenie powiatów: białostockiego i wysokomazowieckiego (Dz. Urz. Woj. Podlaskiego z 2016 r., poz.3282, z późn. zm.);
                           
                        
                              —
                           
                           
                              rozporządzenie nr 5/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: zambrowskiego i łomżyńskiego (Dz. Urz. Woj. Podlaskiego z 2016 r., poz. 3300);
                           
                        
                              —
                           
                           
                              rozporządzenie nr 6/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3301);
                           
                        
                              —
                           
                           
                              rozporządzenie nr 7/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i białostockiego (Dz. Urz. Woj. Podlaskiego z 2016 r., poz. 3302);
                           
                        
                              —
                           
                           
                              rozporządzenie nr 1/2016 Powiatowego Lekarza Weterynarii w Bielsku Podlaskim z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bielskiego (Dz. Urz. Woj. Podlaskiego z 2016 r., poz. 3308, z późn. zm.);
                           
                        
                              —
                           
                           
                              rozporządzenie Wojewody Podlaskiego nr 9/2016 z dnia 24 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3363);
                           
                        
                              —
                           
                           
                              rozporządzenie Wojewody Podlaskiego nr 10/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3375);
                           
                        
                              —
                           
                           
                              rozporządzenie Wojewody Podlaskiego nr 11/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: białostockiego, łomżyńskiego, wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3376);
                           
                        
                              —
                           
                           
                              rozporządzenie Wojewody Podlaskiego nr 12/2016 z dnia 29 sierpnia 2016 r. w sprawie zwalczania afrykańskiego pomoru świń na terenie powiatów: grajewskiego oraz monieckiego (Dz. Urz. Woj. Podlaskiego z 2016 r., poz. 3385);
                           
                        
                              —
                           
                           
                              rozporządzenie nr 13/2016 Wojewody Podlaskiego z dnia 30 września 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3698);
                           
                        
                              —
                           
                           
                              rozporządzenie nr 1 Powiatowego Lekarza Weterynarii w Białej Podlaskiej z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3571, z późn. zm.);
                           
                        
                              —
                           
                           
                              rozporządzenie nr 2 Powiatowego Lekarza Weterynarii w Białej Podlaskiej z dnia 19 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3612);
                           
                        
                              —
                           
                           
                              rozporządzenie nr 1/2016 Powiatowy Lekarza Weterynarii w Łosicach z dnia 12 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7468);
                           
                        
                              —
                           
                           
                              rozporządzenie nr 2/2016 Powiatowego Lekarza Weterynarii w Łosicach z dnia 18 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7615, z późn. zm.);
                           
                        
                              —
                           
                           
                              rozporządzenie nr 4/2016 Powiatowego Lekarza Weterynarii w Łosicach z dnia 12 września 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 8028).